Document ID: /roh_data/filtered/fineweb-2-filterrobots_roh.jsonl.gz/58619

Svizra - Markus Ritter n'è betg persvas da l'idea dal Cussegl federal
L'emna passada ha il cusseglier federal Johann Schneider-Ammann preschentà ils plans per la politica agrara a partir dal 2022, tranter auter prevesa quella ch’ils cunfins vegnan per part averts per products agrars.
Il president da l’uniun dals purs Markus Ritter ha uss ditg en la Samstagsrundschau da Radio SRF che quai saja in no-go. L’uniun na vegnia mai a discutar ina tala strategia cun il Cussegl federal. Sche las reglamentaziuns d’import crodian accelereschia quai sulet la muria dals bains purils en Svizra, uschia Ritter envers Radio SRF.